Iktatószám: HIV/4050-1/2021.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**feladat- és hatáskörében eljáró polgármester részére**

**Tárgy:** A Teréz Anya Szociális Integrált Intézmény Védőnői Szolgálat helyettesítési rendjének szabályozása az egészségügyi szolgálati jogviszonnyal összefüggésben

**Az előterjesztő:** Papp Gábor polgármester

**Készítette:**  Varga András Intézményvezető

**Megtárgyalta:** -------

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Az 2021. március 1. napjától életbe lépett, a Teréz Anya Szociális Integrált Intézmény Védőnői Szolgálatát érintő egészségügyi szolgálati jogviszonnyal kapcsolatban a 528/2020. (XI. 28.) Korm. rendelet 26. § (2) bekezdése alapján az egészségügyi szolgáltató fenntartója állapítja meg az illetményen felüli további díjakat. A rendeletben meghatározottak közül a helyettesítési díj az, amely szabályozást igényel – a többi esetben nem releváns a védőnőket illetően.

A vonatkozó rendelkezések az alábbiakat tartalmazzák e tekintetben:

* **2020. évi C. törvény az egészségügyi szolgálati jogviszonyról**

**8. §** (14) Ha az egészségügyi szolgálati jogviszonyban álló személy - az 1. § (3) bekezdés *b)* pontja szerinti egészségügyben dolgozó személyek kivételével - a munkaköre ellátása mellett a munkáltató rendelkezése alapján átmenetileg más munkakörébe tartozó feladatokat is ellát és ezáltal jelentős többletmunkát végez, illetményén felül a végzett munkával arányos külön díjazás (helyettesítési díj) is megilleti. A helyettesítési díj mértékét a Kormány rendeletben állapítja meg.

* **528/2020. (XI. 28.) Korm. rendelet az egészségügyi szolgálati jogviszonyról szóló 2020. évi C. törvény végrehajtásáról**

**26. §** (1) Az országos kórház-főigazgató megállapítja az állami fenntartású egészségügyi szolgáltatónál az Eszjtv. 1. melléklete szerinti illetményen felül járó további díjakat, azok feltételeit és mértékét, így különösen

*a)* kötelezően elrendelt ügyelet,

*b)* készenlét,

*c)* rendes munkarend szerinti feladatok ellátása, ügyeleti feladatellátás, készenléti feladatellátás keretében történő önként vállalt többletmunkavégzés,

*d)* helyettesítés, valamint

*e)* kirendelés

esetén.

(2) Az (1) bekezdés alá nem tartozó egészségügyi szolgáltatónál az (1) bekezdés szerinti díjak feltételeit és mértékét az egészségügyi szolgáltató fenntartója, illetve tulajdonosa állapítja meg az országos kórház-főigazgató javaslatának figyelembevételével.

(3)Az országos kórház-főigazgató megállapítja az állami fenntartású egészségügyi szolgáltatónál az egészségügyi szakdolgozók esetében az illetményen felül járó helyettesítési díj feltételeit és mértékét.

* **1/2021. OKFŐ utasítása**

**3.7. A helyettesítési díj**

23. Ha az egészségügyi szolgálati jogviszonyban álló személy munkaköre ellátása mellett a munkáltatói jogkör gyakorlójának rendelkezése alapján átmenetileg más munkakörébe tartozó feladatokat is ellát, és emiatt jelentős többletmunkát végez, illetményén felül a végzett munkával arányos helyettesítési díj is megilleti.

24. A helyettesítési díj mértéke időarányosan a helyettesítő egészségügyi szolgálati jogviszonyban álló személy illetményének 30%-ágig terjedhet. A helyettesítési díj mértékét a munkáltatói jogkör gyakorlója állapítja meg. A helyettesítési díj a helyettesítés első napjától jár.

25. Nem jár helyettesítési díj, ha

a) a helyettesítés az egészségügyi szolgálati jogviszonyban álló személy munkaköri kötelezettsége

b) a helyettesítés rendes szabadság miatt szükséges.

* **A Nemzeti Erőforrás Minisztérium szakmai irányelve a védőnői feladatok helyettesítéssel történő ellátásáról** (Készítette: a Védőnő Szakmai Kollégium)

„A helyettesítési megbízást (elrendelést) írásban szükséges rögzíteni, a helyettesítés pontos időtartamának és díjazásának megjelölésével. A megbízási szerződést mindig a működtetésért felelős szolgáltató adja ki, kérje ki az ÁNTSZ szakfelügyelő védőnő javaslatát és véleményét.”

**Mindezekkel összefüggésben a helyettesítésre vonatkozó díjak fenntartói megállapításához az alábbiakat javasolja az intézményvezető:**

* Helyettesítés meghatározása:
  + munkáltatói utasítás alapján történő helyettesítés az egészségügyi szolgálati jogviszony hatálya alá tartozó azonos munkakörben
  + az Intézmény biztonságos üzemeltetése, az ellátási biztonság érdekében azonos, vagy más munkakörben
  + veszélyhelyzet idején azonos, vagy más munkakörben
* Helyettesítési díj mértéke:
  + 1. naptól a 30. napig történő helyettesítés esetében az alapilletmény 10%-a
  + 31. naptól 90. napig történő helyettesítés esetében az alapilletmény 20%-a
  + 91. naptól a helyettesítési díj az alapilletmény 30%-a
  + Rendes szabadság miatti helyettesítés esetén nem jár helyettesítési díj.

Az intézményvezető az alábbiakkal indokolja javaslatát:

* a születés- és gyermeklétszámok rendkívül alacsony száma, további csökkenő tendencia a városban
* az elmúlt évek során a védőnők pótlékai, majd alapilletménye is jelentős korrekción esett át (egészségügyi bértábla érvényesítése)
* a mértékben a fokozatosság elvét, az arányosságot szükséges megjeleníteni
* a törvényi kizáró tényezőktől (rendes szabadság) való eltérés nem indokolt
* aktuálisan: a járványügyi veszélyhelyzet során a védőnői tevékenység végzése csökkentett (középiskolák online oktatás, gondozási tevékenység a járványügyi helyzetben távgondozással is végezhető)

A fenti törvény, Kormány rendelet, illetve utasítás részletes áttekintésére az új jogviszony bevezetésével egyidejűleg került sor, valamint az erre vonatkozó jogviszony átvezetések megtörténtek.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelet alapján a veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §-ának (4) bekezdését, mely szerint a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A napirendben a döntési javaslat szerinti döntés meghozatala szükséges és arányos döntés, mert a hivatkozott jogszabályok alapján a fenntartó állapítja meg a helyettesítési díj mértékét.

A fent leírtak alapján az alábbi határozatot hozom:

**2.**

**Határozati javaslat**

**Normatív határozat címe:** A Teréz Anya Szociális Integrált Intézmény Védőnői Szolgálat helyettesítési rendjének szabályozása az egészségügyi szolgálati jogviszonnyal összefüggésben

Hévíz Város Önkormányzat Polgármestereként a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

1. A Teréz Anya Szociális Integrált Intézmény Védőnői Szolgálata esetében az egészségügyi szolgálati jogviszonyra vonatkozó rendelkezések alapján az 1. sz. melléklet szerinti állapítom meg a helyettesítési díjra vonatkozó szabályokat.
2. Felkérem az intézményvezetőt, hogy fentiekkel összefüggésben szükséges intézkedéseket tegye meg.

Felelős: Varga András intézményvezető

Határidő: azonnal

Hévíz, 2021. március 4.

Papp Gábor

polgármester

**3.**

**Mellékletek**

**Teréz Anya Szociális Integrált Intézmény Védőnői Szolgálata**

**helyettesítési rendjének és helyettesítési díjainak megállapítása**

Hévíz Város Önkormányzat Képviselő-testülete a …/2021. (……) számú határozatával a Teréz Anya Szociális Integrált Intézményegészségügyi szolgálati jogviszonyban foglalkoztatottak helyettesítési rendjét és mértékét szabályozta az alábbiak szerint 2021. március 1. napjától:

1. Helyettesítés meghatározása:

1. munkáltatói utasítás alapján történő helyettesítés az egészségügyi szolgálati jogviszony hatálya alá tartozó azonos munkakörben,
2. az Intézmény biztonságos üzemeltetése, az ellátási biztonság érdekében azonos, vagy más munkakörben,
3. veszélyhelyzet idején azonos, vagy más munkakörben.

2. Helyettesítési díj mértéke:

* 1. 1. naptól a 30. napig történő helyettesítés esetében az alapilletmény 10%-a,
  2. 31. naptól 90. napig történő helyettesítés esetében az alapilletmény 20%-a,
  3. 91. naptól a helyettesítési díj az alapilletmény 30%-a,
  4. Rendes szabadság miatti helyettesítés esetén nem jár helyettesítési díj.

A helyettesítési díj kifizetésére főszámfejtéssel kerül sor a munkáltatói utasítás, valamint a jelenléti ív alapján.

2021. március 4.

Papp Gábor

polgármester

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| Polgármesteri Hivatal | | | |
| név | beosztás/feladat | aláírás | megjegyzés |
| Szintén László | pénzügyi felülvizsgálat |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| Külsős partner | | | |
| Név | beosztás | aláírás | megjegyzés |
| TASZII  Varga András | intézményvezető |  |  |